Li Laus 


elibrige 


LAUSENJO 
DI 


VALOUR 
FELIBRENCO 


CIGALO DE GARDOUN 


1881 
Maurise FAURE 
(1850-1919) 


1920 
Jan Meissemin 
dit Simin PALAY 
(1874-1965) 


1966 
Crestian MATHIEU 
(1921-1993) 


1994 
Patric REVELLAT 
(1955- ) 


(demissiounari en 2008) 


2009 
Nadal LAFON 


Genta Reina, Sénher Capoliér, cars Confraires, amics Felibres, Donas 
e Sénhers, 


La Cigala del Gardon es estada portada 

per Maurici Faure, 

Simin Palay, 

Cristian Mathieu, 

e per Patric Revellat, que foguét elegit Majoral a Rodés 
en 1994 e, apres un bon trabalh felibrenc, causiguét de la liberar en 
2008, 

Co que me val lo plaser de li far omenatge, abans d’evocar 
quauquas valors felibrencas. 


Omenatge a Patric Revellat 

Patrick Revellat es nascut en 1955 lo 17 d’abril a Issy les 
Moulineaux, a la porta de Paris, Més es eissit d’una viélha familha del 
Roérgue e, cada estiu, tornava en vacancas chas la mameta a Peiraleéu, 
vilatjon avaironés polit polit, ajocat sus un roc entre los bauces que 
dominan Tarn e Jonta que se faun lo poton un pauc pus bas. 

Aqui, al ras de son grand paire, un Rovelhat, coma se ditz a 
Vabroa de Tarn, endralhat per sos cosins, aprenguéet a_ parlar 
naturalament la lenga d’oc del pais, donant l’exemple d’una 
reconquista. 

Per son cursus universitari e son mestiér, aquo’s un 
matematician : bac C en 1972, Matematicas superioras e Matematicas 
especialas a Paris, licéncia e mestresa de sciéncia matematica a la 
facultat d’ Orsay, CAPES en 1977 a l’atge de 22 ans. 

Comencéet sa carriéra de professor en Normandia pendent 5 ans, 
puéi foguét nommat al liceu de Menda en Loséra ont ensenha ara al 
nivel del bachilherat e del BTS informatica e gestion). 

Coma belcop de scientifics, parallélament, Patric Revellat a 
desvolopada sa cultura generala, l’espanhol e l’occitan especialament : 
a Puniversitat de Montpelhiér en literatura, a la Novela Sorbona ont 
obtenguet una UV de fonetica e linguistica romanas en 1981 de tal bais 
que en 1986, a 31 ans, foguét regcauput a l’examen d’aptituda a 
l’ensenhament de la lenga regionala. 


Es vengut atau ensenhaire de la lenga nostra : corrector al Collégi 
d’Occitania a partir de 1980, puei en 1985, professor d’occitan a 
Menda, al Collégi puéi al licéu, interrogator al bac pendent d’ annadas. 


Tre la debuta, Patric Revellat éra dintrat al Felibritge : ja a Paris, 
anava als Amics de la Lenga d’dc, seguia los corses de Marcel Baiche, 
coneissia Joan Fourié, lo majoral scientific Lucian Laporta, e Jorgi 
Girard del Grelh Roergas. 

Son camin felibrenc es floricat d’activitats e de titols : 

Félibre mantenéire tre 1981, puéi jos-sindic de la Mantenéncia de 
Lengadoc pel Roergue, 

Méstre d’obra en 1990, membre del Comitat d’Organisacion de la 
Santa-Estéla de Menda en 1992, annada de son maridatge a Pigiié en 
Argentina. 

L’annada 1994, vegueét, doncas, son eleccion al Majoralat a la 
Santa Estéla de Rodez. 

En 1996, encarga l’ofici de Sendic de la béla Mantenéncia de 
Lengadoc, e 1 sera tanben assessor, tot en obrar dins mai d’una societat 
felibrenca : 

los Amics de la lenga d’6c ; 

lo Grelh rouergas ; 

lo Felibritge de la vila de Scéus que lo guierdonet amb la 
Medalha Florian en 1986 

L’Escola gavala, 

L’Associacion internacionala per (l’utilisacion de) las lengas 
regionalas a l’Escola. 

A Vescrich, Patric Revellat a donat forga articles e estudis a la 
premsa generala e felibrenca e a largament alimentat lo Bulletin de 
ligason de la mantenéncia de Lengadoc 


Ara es installat a Menda més ten totjorn l’ostal familial a Péiraleéu. 
Se passatz un jorn a Peiraléu pel 15 d’agost o per Nadau, i podretz ausir 
las campanas que jOgon una cancon d’Auvérnha per ¢o que Patrick 
Revellat n’a reglat atau lo trenhon. 


De discors de gaug 0 de dol, de jurada en ceremonia, aqui e alai, 
lo majoral-sindic e assessor Patric Revellat ne fasia de quilométres dins 
la bela mantenéncia de Lengadoc, totjorn ambe plaser. Un jorn que se 
trobava de passar lo long del Gardon, una tema lo prenguét de rendre la 
libertat a sa cigala ... 

Lo ser, passét aqui un Auvernhat que venia del pais dels pescaires 
de luna dins la ribiéra de Jordana que un temps qu’estet, redolava de 
pepitas d’or. 

Aquel Auvernhat, pensatz, te veguet estrelusir lo joiel cigaliér, 
s’aturet e, dins la lutz miégterranenca del Gard, veguet pampalhejar 
quauques valors felibrencas... 


Quauques valors felibrencas 

Dins lo vocabulari filosofic e sociologic, «las valors son 
V’expression de principis generals, d’orientacions fondamentalas et d’en 
primiér de preferéncias e de cresengas collectivas ». 

A sa fondacion, lo Felibritge non parla d’axiologia més bota en 
avant la lenga d’oc, referéncia primiéra e fondamentala, provengala e 
generala, ambe Frederic Mistral que, a l’atge de 21 ans, lo pé sus lo 
lindal del mas del jutge, ambe los uélhs sus las Aupilhas, prengueét la 
resolucion, de restaurar la lenga naturala e istorica dau pais. 

Solament ¢o qu’es dich e fach en favor d’aquela lenga associada 
a una cultura e una civilisacion, los procediments del Felibrige 
remandon a una idéia de ¢o desirable, referisson a un ideal collectiu, 
una certana vision del monde e se percebon aléra de valors que orienton 
Vaccion felibrenca e mai concernisson I’interés general. Aqui n’auretz 
quauquas unas dins un relevat simple, inspirat mens per la coneissenga 
istorica e filosofica que per quauqua observacion. 


La primiéra valor, entrevista lo long del Gardon, sembla una béla 
prada ont se vei l’emprenta del passat. 

Lo Felibrige coneis la valor de l’eritatge, de las raices, pas 
solament los capitols literaris prestigids més lo tresor de la cultura del 
poble, tot un contengut civilisacional e sap s’abeurar a la tradicion, 
mencionada dins sos estatuts e presenta dins son foncionament. 


{Tot poble que n’es pas una traca 
E n’a pas lo cur mau placat 
Garda lo culte del passat 

E las tradicions de sa raca}, 

¢O disia Vermenosa (Per una noca, JC 306). 

Aqui perqué, ambe Mistral que dona lo vertigi poétic de las 
originas e que fondeéet lo Museon Arlatenc, talhiérs, escrivans e muséus 
felibrencs aparan e desplégan un fum de costumas, de legendas, de 
cresen¢as, de mestiérs, de formas de la civilisacion anteriora. Aqui 
perqué un fum d’escrivans volon testimoniar : Lois Delostal, Peéire 
Celestin Delrieu dins Lo roc de la cresta, e tantes mai. 


Reconeissi que aquela primiéra vision pot susprendre dins un 
discors sus las valors per ¢O que la racionalitat, las luses del ségle 18 
nos aun virats vas l’endavant e que lo Felibritge, tanben, s’afana per 
éstre en presa amb la societat reala. 

Més per un felibre, dins les géstes del passat, cO de nostres 
aujols, las leigons d’adreica, d’inventivitat n’i n sap aveire : las 
dentelhiéras del Puéi, los Mestierals d’Auvérnha nos ensenhan la 
beltat, la valor o amor del trabalh plan fach. Certanas dralhas podon 
ésser tornadas considerar. E les forts exemples morals mancon pas : 
las proésas del Baile Sufren dins Miréia, lo solag donat al tunaire, las 
vertuts de la térra portadas pel paisan, l’equilibri de la natura. 

Aital Lo felibre esprova quauqua fiertat de l’eritatge, de las 
racinas, garda l’emprenta, l’imatge e lo sovenir, sap ben que la 
civilisacion d’6c es Obra d’Omes, de femnas e del temps pusleu que de 
quauqua afirmacion intellectuala. Aital se farga un _ sentiment 
d’identitat, que passa per de relacions afectivas, de sovenirs, un 
respécte dels nostres devanciérs, e que s’ajusta a l’amor dun terraire, 
d’un pais que encanta los nostres regards e a portat aquelas destinadas. 


Per anar pus fons, dirai que l’institucion felibrenca a la granda 
saviesa de pas se daissar embarrar o intimidar dins una oposicion 
passat-avenidor a partir de qué cauria necessariament se sometre a la 
causida dels autres o al terrorisme de la pensada. Efectivament, en 
aparar ¢O qu’es amenagat e que serid domatge de perdre, sens 


passadisme ni languison maladiva, sens abandonar son imaginari al 
sol marketing publicitari, en tota luciditat, Om pot se gardar un 
eventalh de possibilitats, una rescOta de libertat, veire pus lonh afinar 
sas orientacions d’avenir, dins un estacament actiu. 

La tradicion es pas refus del present ni de l’ utopia més cérca de 
la qualitat, sovent acompanha I’istoria e es movedissa quauque bocin. 
Me rapelarai totjorn lo bel cantaire felibre Carles Tissandiér qu’éra 
estat tanben sartre de son primiér mestiér : un jorn que nos descrivia 
un crane costume d’auvernhat de sa composicion, sas explicas 
representavon tot un espaci de creacion dins un abilhament 
tradicional ! 


La segonda lusor gardonenca fogueéet un ostal, simbol d’una 
autra valor cara al Felibritge que concernis les raports umans e socials 
e passa per de mots coma concordia, equilibri, armonia, sociabilitat, 
fraternitat, solidaritat, aculhenga, la convivéncia nocion méstra dins la 
civilisacion des trobadors, valent a dire lo plaser d’éstrer amassa, dins 
la jOia e  amistat, sens massificacion. 

Al delai dels debats  apassionats, lo  Felibrige’ es 
fondamentalament una societat. frairenala que tira lVome de 
Vindividualisme afiscat per la societat comerciala, es una organizacion 
que afavorisa les rescontres entre les Omes al local coma dins lo vaste 
espandi miegjornal dins las escolas, las mantenéncias, los acamps 
generals. 

Es la tradicion de las felibrejadas, de las taulejadas, de las 
dichas, dels brindes... les bons repais, la trufada, Paioli, es lidéia 
dels convises alandats pel felibre Enric Gilbert, de las grandas féstas 
coma la del Bornat. Lo Felibrige es atau una granda familha aculhenta 
més pas trop descompausada, ont l’union dona un sentiment de forca e 
ont cadun pot trobar una plaga. 


Es un ostal dubért cértas, més bastit segon dels principis segurs e 
reflechits. L’estructura piramidala que culmina al capoliér revérta una 
idéia d’ordre més amb son consistori, sas mantenéncias, sas escolas, 
SOS gropes, SOs sindics e assessors, sas grasas soplas, pot escapar a las 
infiltracions o recuperacions de totas menas, per miélhs gardar la 


lenga. La continuitat apareis dins lo principe del pairinatge. Los titols 
e las dictinccions senhalan los meritis e la qualitat. 

Aquela bastison dona de sens, pausa las valors. Amb sos 
simbols, sos rites, sas estélas sas cigalas d’or o d’argent, sas 
pervencas, son ramél, son imne, ambe lo respécte de la forma e un 
certan protocol, la granda frairejacion felibrenca nos orienta deval 
denaut, enauca l’arma: l’estéla a sét brancas es un simbol d’union 
poderos, la Copa santa es un moment fort de comunion patriotica que 
parla al pitre e a l’arma. 

Catalans de luénh, O fraires, 
Comuniem toteis ensems 

Viscar lo Felibritge es aquo, retrobar un plaser e una emocion, 
un ideal comun, partejar de valors. La granda fésta de Santa Estéla es 
la traduccion sensoriala e simbolica d’aquelas orientacions. 


L’elevacion pot concernir tanben de valors religiosas o moralas. 
Per tradicion, una messa catolica acompanha en general las 
manifestacons més lo Felibritge es non confessional e ten compte de la 
varietat de las conviccions o de las distancias. Parierament los felibres 
podon viscar dins lor vida l’ideal politic o social de lor convenéncia 
tal Vermenosa 0 Felix Gras. Caquelai |’ activitat felibrenca propria deu 
éstre distingada dels autres engatjaments, precisament per ¢O que la 
politica es reputada divisaira e que lo ligam social deu pas jamai éstre 
perdut de vista. Frederic Mistral a pausat que la lenga devia pas éstre 
instrumentalisada. 


Lo tresen rebat gardonenc fogueét una vision de beltat, coma un 
emperi de soléu. 

Una autra valor consubstanciala al Felibritge es estetica : la beltat, 
lo béu, ¢O gente, ¢O polit, ¢o berdi ; concernis d’abodrd las arts coma la 
pintura, la musica, la cordura, |’arquitectura e les monuments més ten a 
Vorientacion estetica dels primadiérs, una academia de poétas, un cap 
d’ obra de la poésia universala Miréia meravelha 

Atau lo felibritge rejonh e exprimis una orientacion de 
civilisacion rafinada, las lusors de la Mediterranéa, tota una istoria 
greco-latina, les trobadors dels primiers temps, la Provenga, térra d’arts 


e d’artistas, e tota una geografia per ¢O que, onte que siam, lo bél que 
toca a lideal se jaspa de la térra que lo porta: Velai de Boudon- 
Lashermes, Auvernha de Regis Michalias, asuelhs gascons de Belina 
ont lo Gave e l’Ador qui s’an dada la man. 

Aquo aflata l’uélh dins las colors del costume arlatenc, aquo 
s’entend per carriéra, pertot. « Genta reina », « galantas chatonas » , 
« coma aquo es bravonel », aquelas paraulas nos dison que la finanga o 
es pas tot dins la vida. 

Per classicisme o per gost de la forma, la beltat felibrenca se pot 
percebre un pauc fora temps o aléra per pensament identitari se reconeis 
d’aise dins una epoca pastorala o pre-industriala. Lo monde literari de 
Mionéla de Joan Maria Gaston es poblat de pastres, de campaniérs, 6m i 
entend lo bruch de lencluge, del bufet de la forja mentre que lo 
martinet brusent que trabalha lo coire ja inspira mens los artistas. 

Per la musica es un pauc pariér. Om s’aplica a reproduire d’ aires 
ancians ambe qualitat, lo repertori dels aires tradicionals es larjament 
sollicitat, certans instruments popularis son sentits cOp sec, la cabreta 
rustica, la bodega, lo pifre atrasent, lo galobet tamborin e tantes mai... 
que uéi aun bravament enaugat lor lustre. 


Més l’artista felibre pot « sentir » tanben de formas novélas del 
bel. 

Rai d’aquo, la sensibilitat felibrenca pusléu en finessa se reconeis 
pas forgadament dins la transposicion brutala de certanas moddas 
extrangiéras, dins lo stimulus supranormal artificial brusent, la suspresa 
facila, una estetica del desrocament que socalha lo formalisme. 

Més, al ritme de l’inspiracion, lo Felibritge es un vaste espandi 
dubert als artistas, un remenament d’influéncias novélas e viélhas que 
permeton l’adaptativitat, la creacion, la cérca d’un béu novél e de 
sonoritats inesperadas o reconegudas, l’alquimia de deman. Vista de 
Vespaci, la térra a de rebats miégterranencs e s’entend una fina musica 
de galobet. 

alin, pereilalin, 
D'aqui se véi la blanco raro 
Que joun ensén e desseparo 


Lou céu redoun e l'aigo amaro; 
Se vei de la grand mar l'eterne remoulin. 

Atal la formula del cantaire « mas raices, las ai dins lo ciéu » 
podria ben éstre felibrenca. 

Aqui se pausa la question de l’identificacion. Tant que la lenga es 
presenta, la relacion al Felibritge es pus aisada. E la can¢on pot 
s’associar a totas las cércas, las suspresas. La lenga o pot to dire. 

Mas cossi reconéisser lo béu felibrenc quand lo pincél de |’ artista 
o Parquet del musician expriman sens las paraulas un viscut nostre 
sincér que es pas obertament identitari, quand lo bel novel arriba ? Dins 
un tal cas, los sentits felibrenc, regionalista, universal s’interpenetron. 
Lo gost, la sensibilitat del felibre son concernits e l’amator garda sa 
libertat de commentar en lenga d’6c, de reconéisser 0 non, d’ interpretar 
a son biais. Benléu un jorn aurem mai d’obratges que permétian una 
legida felibrenca de las Obras modernistas. 


La darriéra vision cigaliéra foguét una ciutat e ne vene ara a las 
valors umanistas aparadas pel Felibrige. 

Dins lo monde contemporanéu, un tropél de _ filosdfes nos 
afortisson que la modernitat totalament racionalista 0 consumerista 
pausa probléma, se planjon que l’Ome siaga desculturat, pilotat per la 
publicitat o d’interésses a corta vista. 

En ausir aqueles prepaus, lo felibre s’entracha que sa lucha 
despassa sa quita causa, e comprend plenament que en aparar sa lenga 
mespresada, s’es ocupat a sauvar quicom de precids dins lo monde 
coma vai. Amb son sens de las racinas, de la natura e de la beltat, sa 
memoria filtrada, sa cultura, sas cangons, son rire frairenal, son 
estrambord moral e poétic, ten d’elements de responsa e es dins la vertat 
mai que d’autres arbals. 

Aléra lo felibre, sus aquel fenestron favorable, a enveja de far 
entendre sa votz. Sa fasa de contraccion es seguida d’una fasa 
d’expansion participativa. Tot en viscar son estacament a la lenga d’6c, 
aquel felibre complit es alera un Ome de la ciutat, un miegjornal 
responsable a l’imatge d’un bon sindic. 

Embarcat dins la nau del progrés, més non oblidés de la natura, 
ausissent totjorn los ressons de _ sa civilisacion de larguesa e de 


convivéncia, lo felibre prepausa e vol viscar de valors prigondament 
umanistas al confront de las grandas questions de son temps. Per el, a 
Vesclaire de quauqua beluga del camin de Sant-Jaume, de la cultura e 
del patrimoni, ¢O que prima es lo desvolopament de las qualitats 
essencialas de |’éstre uman ambe son libre-arbitre e sa responsabilitat. 

La frustracion istorica de la lenga d’6c li a ensenhat los dangiérs 
del discors unic e sap qu’una umanitat uniformisada, estandardizada 
sens chuc ni musc, profita pas pro dels aports dels uns e dels autres. 

Al contrari, causis la tolerancia, la dubertura dels esperits e 
defugis los embarraments. 

— Estima miélhs la regionalisacion e les regionalismes que non 
pas un centralisme abusiu desperdiciable. La pluralitat, la diversitat 
sopla, lo respéct de la diferéncia, son indispensables a sos uélhs per una 
autoritat esclairada e mai de libertat. 

Una saviesa de civilisacion fa qu’estima miélhs los equilibris, 
sens oblidar lo de la natura 


Finalament las declinasons variadas de la lenga dins l’unitat li 
inspiran sa vision filosofica, de lutz e en colors, e sens se negar dins 
Videologia, sap que sa lucha es nobla e ne’n rejonh maitas dins la color 
locala dels terradors e de las ciutats del miégjorn. 

La mesura, l’éime del felibre n’empacha pas la forca de las 
conviccions ni la capacitat de se mobilizar, quand se pausa la question 
prioritaria de l’ensenhament de la lenga e de l’avenidor. Es per la 
joinesa de nostre pais que lo felibre afistola e refresca la lenga nostra, 
coma Vermenosa 0 faguét per la Marianna d’ Auvérnha, polida metafora 
de la lenga occitana. 

Laveére tot penons, ta cara e tas manotas, 

E quora te vegueére al capiéu d’un torrel 
Prengueére tos pieus d’or per de rais de solelh 
E per un fresc parelh de majofas tas potas 

La fidelitat a las valors felibrencas s’alargis atau vas un servici 
d’autru e aquela orientacion positiva, la sensacion d’éstre util donan un 
sentiment d’acompliment qu’es una compausanta del bonur, 


CONCLUSION 

La causida d’aquelas valors, una certana independéncia, una 
teneson tranquilla podon non pas correspondre al monde preissats, 
conformistas o influengables més permeton al Felibritge de rejonher las 
autras forcas universalas de la generositat e de l’ideal dins una longa 
istoria jamai ganhada, jamai perduda. 

Aqui ¢O qu’entreveguet nostre Auvernhat en riba de Gardon. 


